Proteas geniet ’n klein voorsprongKeegan Petersen en Rassie van der Dussen. Foto: Phill Magakoe/AFP. Die Suid-Afrikaanse kolwers het een van die belangrikste dinge in krieket reggekry: Hulle het meer lopies as hul teenstanders aangeteken. Weliswaar nie baie nie – 27 om presies te wees – maar op ’n onvoorspelbare Wanderers-blad is ’n mens dankbaar vir elke lopie. Keegan Petersen was die tuisspan se beste kolwer en hy het nege grenshoue in sy beurt van 62 geslaan. Dan het Temba Bavuma (51) sy tweede vyftigtal van die reeks aangeteken. Dit sou lekker gewees het as een van hulle dalk ’n honderdtal kon moker, maar Shardul Thakur (en nie Jasprit Bumrah of Mohammed Shami nie) het ’n stokkie voor die Protea-kolwers se vordering gesteek. Die 30-jarige medium/vinnige bouler het 7/61 in 17 aksiebelaaide boulbeurte geneem en benewens die paaltjies van Petersen en Bavuma het hy ook van Rassie van der Dussen en Dean Elgar ontslae geraak. So van Van der Dussen gepraat – die kolwer is agter die paaltjies deur Rishabh Pant uitgevang, maar herhaalde kykweersessies op die grootskerm het gewys dat bal dalk voor dié paaltjiewagter se handskoene gebons het. Volgens berigte het Elgar en Khomotso Masubelele met die wedstrydbeamptes vergader om die paaltjie te bespreek. Marco Jansen behoort egter met vuur en aggressie te boul, veral nadat Bumrah hom met ’n paar opslagballe gepeper het. Indië se openingskolwers het egter hul beurt aggressief begin en hulle het reeds 15 lopies op die telbord ná vier boulbeurte gehad. Veral Kagiso Rabada het té vol op die kolwers se beenskutte geboul. Opsomming van telkaart: ▪️ Has it carried?▪️ What can be referred?▪️ What do the rules state?@mmbangwa, Eric Simons and @7polly7 debate the wicket of Rassie van der Dussen just before lunch… ???? Stream #SAvIND live: https://t.co/0BMWdeEYT3 pic.twitter.com/hy45GLzJnr — SuperSport ???? (@SuperSportTV) January 4, 2022